|  |  |  |
| --- | --- | --- |
| **בנק ישראל**  דוברות והסברה כלכלית | \\portals\DavWWWRoot\sites\boi\about\Mitug\DocList\Logo Bank of Israel 2 color\Logo Bank of Israel 2 color.jpg | ‏ירושלים, כ"ד באדר א' תשפ"ד  04 במרץ 2024 |

הודעה לעיתונות:

**דברי מנהל חטיבת השווקים, ד"ר גולן בניטה, בוועידת ההנפקות השנתית של איגוד החברות הציבוריות**

מנהל חטיבת השווקים, ד"ר גולן בניטה, השתתף בוועידת ההנפקות השנתית שערך איגוד החברות הציבוריות לשנת 2024. הוועידה התקיימה במרכז הכנסים של הבורסה לניירות ערך בתל אביב.

בוועידה השתתפו בנוסף בכירי שוק ההון, מנכ"לים ויו"רים של חברות ציבוריות, בכירים מהממשלה והרשויות השונות.

במהלך הוועידה, ד"ר גולן בניטה נשא דברים בנושא הסביבה המקרו-כלכלית העולמית והמקומית. להלן הנקודות העיקריות:

* התרחיש לנחיתה רכה הוא המרכזי בארה"ב. באירופה צפויה צמיחה נמוכה מאוד תוך המשך חולשה מבנית בכלכלה הסינית.
* התמתנות חדה בתוואי הורדות הריבית הצפוי לעולם, בהשפעת דביקות האינפלציה והכוונה מהבנקים המרכזיים שלא ממהרים להוריד ריבית.
* בישראל - האינדיקטורים לפעילות הכלכלית ומצב התעסוקה מצביעים על התאוששות הדרגתית לאחר הירידה החדה שהתרחשה עם פרוץ המלחמה, אך שוררת שונות בין ענפי המשק.
* שוק ההון המקומי בביצועי חסר ביחס לעולם תוך עלייה בפרמייה השקלית ארוכת הטווח והדולרית. הורדת הדירוג לא הובילה לתגובה משמעותית בשוק.

**מצורפת המצגת שליוותה את דבריו.**